ယွၼ်းတၢင်းလူႇထႅင်ႈ၊ ဝၢႆးသေပၢင်တိုၵ်းလႆႈၵိူတ်ႇပဵၼ် ၼႂ်းဝဵင်းၼမ်ႉၶမ်းမႃးယဝ်ႉ ၵဵဝ်ႇလူၺ်ႈလွင်ႈယူတ်းယႃလုမ်းလႃးပၢႆးယူႇလီၼႆႉ ယူပ်ႈယွမ်းၵႂႃႇႁႅင်းတႄႉတႄႉ။ တီႈႁူင်းယႃၵေႃႈဢမ်ႇၸၢင်ႊၵႂႃႇၼႄ၊ ႁွင်ႈယႃၵေႃႈဢမ်ႇပိုတ်ႇ မေႃယႃၵေႃႈဢမ်ႇယူႇ ယဝ်ႉလႄႈ ပေႃးၵဵဝ်ႇၵပ်းၽၢႆႇပၢႆးယူႇလီမႃးၼႆ တႃႇၵူၼ်းဝဵင်းၼမ်ႉၶမ်းလႄႈ ဢၼ်ပၢႆႈၽေးဝႆႉယူႇၸိူဝ်းၼၼ်ႉ မီးတၢင်းယၢပ်ႇၶၢၼ်ၸႂ်တေႉတေႉ။ တေၵႂႃႇၼႄတီႈမူႇၸေႊၼႆၵေႃႈ သဵၼ်ႈတၢင်းပိၵ်ႉဝႆႉ။ တေၵႂႃႇၼႄတီႈ မၢၼ်ႈဝဵင်းလူင် ၼႆၵေႃႈ သမ်ႉဢမ်ႇၸႂ်ႈႁူင်းယႃလူင်။ ပုၼ်ႈတႃႇၵူၼ်းပၢႆႈၽေးၶဝ် ၼိုင်ႈမိုၼ်ႇၼႆႉ ၵိၼ်းၸႂ်ၵိၼ်းၶေႃးဝႆႉတေႉဢေႃႈ။ ၵွပ်ႈပိူဝ်ႈၼႆ တႃႇတေပဵၼ်တၢင်းၵမ်ႉၵႅမ် လွင်ႈယူတ်းယႃၵူၼ်းပၢႆႈၽေး လႄႈ ၵူၼ်းဝဵင်းၼမ်ႉၶမ်းႁဝ်းၶဝ်ၼၼ်ႉ ၸုမ်းၸွႆႈထႅမ်ၵူၼ်းပၢႆႈၽေးတီႈၼမ်ႉၶမ်း တင်း မေႃယႃၵမ်ႈၽွင်ႈ ၸင်ႇၶတ်းၸႂ်ၶိုင်သၢင်ႈတႃႇ တူၺ်းထိုင်လူလွမ် ပၢႆးယူႇလီႁဝ်းၶဝ်ယူႇ။ ၵွပ်ႈၼႆလႄႈ ပီႈၼွင်ႉတႆးၵူႊတီႈၵူႊလႅၼ် သင်ဝႃႈၶႂ်ႈၸွႆႈထႅမ်ၼင်ႇၵႃႊပွင်ပဵၼ်လႆႈၼႆၸိုင် ၶႅၼ်းတေႃႈၵပ်းသိုပ်ႇတီႈ ၵဝ်ၶႃႈမႃးလႆႈယူႇ။